Downloaded from YTS.MX
Official YIFY movies site: YTS.MX
A Spitzbergák.
Egy távoli szigetcsoport az Északi-sarkvidék mélyén.
A jegesmedvék Édenkertje,
és a valaha készült egyik legambiciózusabb jegesmedvékről szóló film helyszíne.
A Disneynature összegyűjtötte
a világ legjobb operatőreit és túravezetőit,
hogy filmre vegyék ennek a rejtélyes és ikonikus állatnak az életét.
A háromévnyi forgatás során
a csapat több száz kilométert tett meg a medvék nyomában
a mínusz 40 fok alatti hőmérsékletben,
Akik sosem dolgoztak ilyen körülmények között,
el sem tudják képzelni, mennyire nehéz.
...és állóképességük határait feszegették.
Ám a kihívások minden évben egyre nagyobbak.
Ez a bolygó leggyorsabb ütemben melegedő helye.
Miközben a Spitzbergák jege elolvad, hogyan tudnak a medvék és az emberek
alkalmazkodni egy olyan világhoz, amelyben egyre kevesebb a jég?
A Spitzbergák egy érintetlen vadon.
Egy létfontosságú élőhely a sarkvidéki vadállatok számára.
Kamaszkoromban a Spitzbergákról álmodoztam.
Számomra ez a Föld legköltőibb vidéke.
Annyira más, mint amit az ember valaha is megtapasztal.
Gigantikus méretű gleccserek,
ROLF STEINMANN operatőr
hatalmas, hóval és jéggel borított helyek.
Mint egy tündérmese.
Érzi az ember, hogy ez a jegesmedve birodalma.
A Spitzbergák bolygónk legészakibb részén,
a Jeges-tengerben találhatók, félúton Norvégia és az Északi-sark között.
A szigetek körüli vizek minden télen befagynak,
és hatalmas jégtáblák alakulnak ki.
Ez egy tökéletes vadászterület az itt élő 300 jegesmedve számára.
Sok kihívással jár a jegesmedvék filmezése.
Először meg kell találnunk a medvéket...
OSKAR STRØM logisztikai vezető
ezen a hatalmas helyen, méghozzá biztonságosan.
Vagyis olyan jeget keresünk, ami elég vastag ahhoz, hogy elbírjon minket.
A megfelelő jégtáblán múlik, hogy megtaláljuk -e
és le tudjuk -e filmezni a medvéket.
A világ legészakibb településén
a csapat két éven át tervezte a tökéletes Északi-sarki forgatótábort.
Igen. Jó.
Ez egy kissé speciális,
mert még soha, senki nem próbálkozott ilyesmivel.
Megpróbálunk itt maradni egész nyáron.
Legalább 3-4 hónapon át itt leszünk.
És ehhez létre kell hoznunk ezt a hatalmas tábort,
amit már egy éve tervezünk és építünk.
Mindenre szükségünk lesz.
Kell mindenféle felszerelés, szállás 10 főre.
Kellenek zuhanyzók, vécék, minden.
Miután kimegyünk, nem akarunk visszajönni a városba,
nem akarunk visszajönni sem emberért, sem élelemért, sem vízért, semmiért.
Ezzel jóval kevésbé terheljük a környezetet.
Reméljük, odakint maradhatunk,
és kint lehetünk egész nyáron.
A tábort tökéletesen megtervezték,
de a medvék élőhelyére való eljuttatása egy hatalmas logisztikai művelet.
Az odajutáshoz itt vannak ezek a jó nehéz szánok.
JASON ROBERTS projektmenedzser
Egy buldózer vagy egy PistenBully húzza őket.
És a tetejükön kényelmes melegben utazhatunk.
Környezetbarát barakkoknak hívom őket,
mert amikor sátrat használunk, rengeteg üzemanyagot elhasználunk
a fűtésükre, mert annyira rossz a szigetelésük.
Ezekben melegben, egész kényelmesen és biztonságosan ellehetünk.
Biztonságban a medvéktől.
Még, még!
FEBRUÁR
Többévnyi tervezés után végre eljött az indulás pillanata.
A Spitzbergákon mindössze
40 kilométernyi út van, így hamarosan elfogy az aszfalt.
Kint a vadonban a jégvonatnak több mint 100 kilométert kell megtennie
ezen a rendkívül nehéz terepen.
Úgy tűnik, hogy egyre inkább közeledünk az útvonal nehezebb része felé,
ahol kezd egy kicsit vizesebb lenni.
A gleccserekből még mindig folyik a víz,
így ez az egyik olyan rész,
ami egy kicsit trükkösebb, mint a többi.
Majd meglátjuk.
Hamarosan bekövetkezik a legrosszabb.
Ez nem egy kis probléma, ez egy hatalmas probléma.
50 tonnányi rakomány van a vízben, fél méter mélyen.
Bevallom, ez valószínűleg életem legrosszabb éjszakája.
Még sosem volt ilyen rossz éjszakám.
Mínusz 25 fok van.
Vagyis minél tovább maradnak a szánok a latyakban,
annál nagyobb az esélye annak, hogy belefagynak.
Hetekbe telhet, mire kiszedjük.
Hagyjuk megfagyni, szerzünk egy láncfűrészt, és elkezdjük kivágni.
Semmi sem könnyű az életben.
Egy jegesmedvés film elkészítése meg végképp nem az.
A fagyás megindult, az óra ketyeg.
Amióta elakadtunk, már két és fél centi a jég.
Miután a vontatójármű száraz terepen van,
egy jó hosszú kötelet erősítenek a szán végéhez.
Most vagy soha.
Igen! Ez az!
Ez egy csoda volt. Erre nem számítottam.
Az utolsó szánt is kihúztuk a jégből.
Ezek után a jégvonat folytatja az útját egy újabb sarkvidéki éjszakán át.
Tíz hosszú nap elteltével
végre mind elérik a célpontjukat.
Végre itt vagyunk.
Micsoda nap, mi? Micsoda nap!
Ez lesz a stáb otthona a következő 3 hónapban.
És Oskar gondoskodott arról, hogy mindenük meglegyen.
Jól néz ki.
Jó sok süti.
A kabinok megvédik a stábot a jégen kóborló éhes jegesmedvéktől,
és minden szükséges dolgot biztosítanak a számukra.
Ez az én kis kastélyom.
Szóval...
Sokak számára ez nem lenne túl sok hely,
de nekem bőven elég.
Ez egy kényelmes ágy.
Itt van a számomra nagyon is fontos könyvgyűjteményem,
és minden más, ami még kellhet.
Meleg van, és ez a legfontosabb
a terepen töltött napok után, minden más csak luxus.
Igen. Nagyon elégedett vagyok mindezzel.
Ez a fürdőszobánk.
Hetente egyszer mindenki vehet egy gyors zuhanyt.
És ez a mi varázs vécénk. Mindent eléget.
Csak hamut hagyunk hátra.
Mondhatni, eléggé környezetbarát.
Minden, ami ahhoz kell, hogy tiszták és boldogok legyünk.
A kabinok tökéletes bázist biztosítanak.
Ám a jegesmedvék több száz kilométert is bejárnak.
Ezért a stábnak is ugyanezt kell tennie.
Mehet?
Oskar, a csapat túravezetője már 15 éve dolgozik ezen a terepen,
és a tapasztalatai nagyon fontosak a stáb biztonsága érdekében,
miközben a bolygó egyik legtávolabbi vidékén kalandoznak.
Most megyünk úgy 6-700 métert
ahhoz a lapos tetejű hegyhez,
és megnézzük, hogy találunk -e jegesmedvét.
A jobb kilátás érdekében egy magasabb részre mennek.
De útközben a hó egyre mélyebb lesz,
míg végül elakadnak.
1, 2, 3!
Ám Oscar még mindig biztos abban, hogy át tudnak jutni.
Ő is elakadt,
úgyhogy szerintem nem jutunk át.
Másfelé kell mennünk.
-Milyen érzés a kudarc? -Még nem adom fel.
Megpróbálom még egyszer.
Győzelem!
Miután tiszta az út és Oskar büszkesége sem csorbult,
Ó, igen!
...a csapat folytatja az útját.
Miután nem látnak medvéket,
Oskar kapcsolatba lép a felderítőkkel.
Jonathan! Itt Oskar.
Hol vagytok?
A Deepersteinen vagyunk, és találtunk egy jegesmedvét.
Remek. Egyedül van?
Igen. Legalábbis innen úgy látjuk, hogy egy magányos jegesmedve.
Vettem. Jól van, menjünk!
Nem könnyű észrevenni a jegesmedvéket,
hisz az idő nagy részében
egy hatalmas jégmezőt néz az ember.
És az, amit mi keresünk,
azok kis sárgás pöttyök ezen a tájon.
Mert a jegesmedvék kissé sárgás színűek,
és ezért tudjuk észrevenni őket ezen a terepen.
Nem látok medvét.
Semmi sem fogható ahhoz, ha találkozunk velük.
Érezni lehet. Varázslatos.
Úgy érzem, hogy nagyon mélyen kötődöm a jegesmedvékhez.
És nagyképű módon azt állítom, hogy a jegesmedve a lelki állatom.
Különlegesek.
Kint élnek a vadonban, a jégen,
és életben maradnak odakint.
Ahogy nézzük a jegesmedvéket a jégen,
tudjuk, hogy ez az ő terepük.
Tökéletesen alkalmazkodtak...
RAGNHEID SOKGSETH oceanográfus
a jéghez, a jégen való élethez és vadászathoz.
Csodálatos nézni őket.
A teljes történet elmesélése érdekében a csapat eltökélte, hogy
megörökíti a jegesmedve filmkészítés Szent Grálját.
A legnehezebb dolog a jegesmedvék filmezése során filmre venni
egy anyát és az idei bocsát.
Az idei ez évi bocsot jelent.
Azt jelenti, hogy télen született egy kis barlangban.
És ezek az apró kis medvék rettentő sebezhetőek.
Így hát szinte lehetetlen megközelíteni egy anyát az idei bocsával.
MÁRCIUS
Most tavasz van.
Az anyák most bújnak elő a hegyekben található barlangokból
az idei bocsaikkal.
Így a csapatnak is esélye nyílik arra, hogy lefilmezze őket.
Ám előbb találniuk kell egy barlangot.
Amikor a hegyet nézzük,
vagy egy apró kis nyílást keresünk,
vagy, miután már elhagyták a barlangot,
sok-sok lábnyomot látunk a kis nyílás körül.
Mert amikor az anya kitolja a torlaszt,
meg kell tanítania a bocsokat a járásra és az egyensúlyozásra
a barlangon kívül, mielőtt levihetné őket jégre.
Vagyis a megfelelő időben kell a megfelelő helyen lennünk.
Mindez olyan, mintha egy tűt keresnének a szénakazalban.
Ezért a csapat segítséget hív.
A helikopteren egy modern kamerarendszer található.
ERIKA TIRÉN operatőr
Egy ideig tartjuk ezt a magasságot, aztán
fokozatosan a hegy fölé emelkedünk, ahogy közeledünk hozzá.
-Nagyon szép. -Igen.
A part mentén haladunk és jegesmedvéket keresünk.
A földi csapatunk ott táborozik.
-Ott van. -Igen.
Kényelmesnek tűnik.
A levegőből hatalmas területnyi barátságtalan vadont tudnak átkutatni.
Srácok! Most ezen a hegyvonulaton keresek valami aktvitást.
A módszer gyorsan kifizetődik.
Nyomokat látni egy nyílás körül.
Amikor a nőstény jegesmedve kidugja a fejét és a felszínre tör,
csak egy fekete, nehezen látható lyuk marad.
De amint kijönnek a bocsok is,
mintha egy pókháló lenne a hóban.
A nyomok távolodnak a barlangtól, ami azt jelenti, hogy az anya és a bocsai
már elmentek.
A legfontosabb időszak a jegesmedvék számára
a tavasz és a kora nyár,
mert ekkor szedik magukra a zsírtartalék nagy részét.
Egy nőstény több mint fél évet
JON AARS jegesmedve szakértő
tölt a barlangban élelem nélkül,
miközben szoptatja a bocsait.
Nagyon fontos, hogy amikor március, április környékén előbújnak,
mihamarabb találjanak valami ételt,
mert tejet kell termelnie ahhoz, hogy életben tarthassa a bocsait.
Minden üreg, amit találnak, üres.
Ám a csapat felfedez egy mozgásban lévő családot.
Amikor egy anya előbújik a bocsaival,
rettentő éhes.
Ezért az első, amit tesz, hogy egyenesen lemegy a jégre,
hogy élelmet keressen.
Ha lecsúszunk arról, hogy a hegyek között vegyük filmre őket,
akkor taktikát kell váltanunk.
Gyorsan le kell mennünk a jégre, hátha ott találunk egy olyan családot,
ami már lement a jégre.
ÁPRILIS
Az anya és bocsai gyorsan eltűnnek a hatalmas tájon.
Ám ez nem zavarja Rolfot.
Szeretem a sarkvidéket.
Szeretem hideget. Szeretem a jég és a hó látványát.
De a jég, mint egy olyan környezet, ahol dolgozni kell,
egy olyan hely, ahol nem hibázhatunk,
mert minden hiba halálos lehet.
Ezért nem való ez a munka mindenkinek.
Olyan típusú embernek kell lennünk, aki képes ezt elviselni.
Eközben Oskar eltökélte, hogy a lehető legtöbbet kihozza egy új járműből.
Jól van. Mehetünk?
Ez az egyedi gyártású forgatási jármű side-by-side néven ismert.
Speciális kamerarendszerével lehetővé teszi, hogy döccenések és ugrások nélkül
készítsenek mozgó felvételeket.
És filmezés közben nagy távolságok megtételére is képesek.
Nagyon sok a fóka.
Ez jó jel a medvék szempontjából.
A fóka a legjobb táplálék a jegesmedvék számára.
Főleg a zsír, a legfelső réteg.
A következő pár hónapban, tavasz végén, kora nyáron,
a medvék sok fókához hozzá tudnak jutni,
és feltöltik a zsírraktárjaikat.
Elképesztő az a képességük, hogy a fókazsírt
a saját testzsírjukká tudják alakítani, úgyhogy ez a legjobb táplálék a számukra.
Gyakorlatilag heti egy fókára van szükségük.
Minden fókának fel kell jönnie, hogy levegőhöz jusson,
ezért légzőnyílásaik vannak a jégben.
A medve egyik módszere,
hogy megkeresi ezeket a légzőnyílásokat.
Majd ott marad a nyílásnál,
teljesen mozdulatlanul, síri csöndben, és csak vár.
Akár 15 órán át is képes ott maradni egyhuzamban úgy,
hogy egy porcikáját sem mozdítja.
Mert a fóka nem jön fel,
ha mozgást hall a jég felszínén.
Jóval hatékonyabb mozdulatlanul megvárni, míg a fóka feljön hozzá,
mert az semmi energiába sem kerül.
Gyakorlatilag el is alhatnak a lyuknál,
és amikor a fóka felbukkan,
gyorsan felébrednek, és...
elkapják.
De a tengeri jégmező egy nagyon változékony munkahely.
Egy úszó platform,
ahol minden nap a medvékkel dolgozunk.
De ez nem jelenti azt, hogy a jég minden nap ugyanolyan.
Az imádott side-by-side járművünk...
elmerült a hóba és a vízbe, és nem tudjuk kiszedni.
Azt hiszem, az, amiben elakadtunk, az úgynevezett felsővíz.
Vagyis alatta újra vastag jég húzódik, de itt ez egy csomó víz.
Aminek a tetején még egy jó nagy adag hó is van.
Kíváncsi vagyok, hogy jutunk ki innen.
Hajnali egy óra, mire megérkezik a segítség.
Nagyon gyorsan megváltozhatnak a körülmények,
és ez mindig is megnehezítette az itteni munkát.
Ám a változások jóval drasztikusabbak kezdenek lenni, mint korábban.
A Spitzbergák átlaghőmérséklete ma már 4 fokkal melegebb,
mint 50 évvel ezelőtt.
Itt, a Spitzbergákon azt tapasztaljuk,
hogy a szélirány vagy az időjárási rendszerek egy kicsit megváltoztak.
Ennek óriási hatása van arra, hogy milyen légtömegek
érkeznek a Spitzbergák fölé.
Ez pedig teljesen, vagy nagyon drámaian megváltoztatja a hőmérsékletet itt fent,
nagyon rövid időn belül.
Vagyis néhány nap alatt 30 fokos különbségek is kialakulhatnak.
Valójában most kissé hülyén érzem magam, mert
megkértem az irodát, hogy küldjenek sok jó meleg Canada Goose ruhát,
és most nagyon meleg van.
Ez a legmelegebb nap, amióta itt vagyunk.
Múlt héten mínusz 35 fok volt.
Most nem tudom, mennyi, de valószínűleg
épphogy csak 0 fok alatt.
Minden egyszínű. Alig lehet látni, hogy hova megyünk.
Ahogy havazni kezd,
a rossz látási viszonyok Rolf számára is gondot jelentenek.
Nem tudom, mit filmezhetnénk.
Minden csupa fehér.
Nem találjuk a medvéket.
A környezet teljesen következetlen,
állandóan változik, de sosem a jó irányba.
Hidegebb időre lenne szükségünk.
Hidegebb időben több lenne a kék, tiszta ég,
és az időjárás is stabilabb lenne.
A jegesmedvékkel kapcsolatos munka egy igazi érzelmi hullámvasút,
mert annyira nehéz.
De szerintem az segít ennek az elviselésében,
hogy amikor jegesmedvékkel dolgozunk,
mindig tudjuk, hogy bármikor történhet valami varázslat.
Szóltak, hogy láttak néhány medvét nem túl messze tőlünk,
és most meg is találtuk őket.
A gond csak az, hogy nagyon sokat alszanak.
Az igazság az, hogy a jegesmedvék nem mindig olyan izgalmasak.
A filmezés nagyon lassú is tud lenni.
Pozíciót váltott.
Felvetted, ahogy megmozdította a fejét
az egyik pozícióból a másikba?
Rolf sosem unatkozik.
Épp most a legizgatottabb.
Végül a türelmük kifizetődik.
A légi operatőr, Florian Ledoux,
felküldi a drónt egy különleges felvételért.
A fények csodálatosak.
Ez az éjféli Nap. Egész éjjel ilyen vörös lesz.
Lenyűgöző.
Ezt imádom az Északi-sarkvidékben.
Mostantól egészen a nyár végéig nem megy le a Nap.
És ebben az állandó világosságban a csapat megállás nélkül filmezhet.
Minden jegesmedve egy egyéniség.
Sosem tudhatjuk, mi történik.
De ha két medvénk is van, akkor már teljes az izgalom.
Nézzétek!
Ez a két medve szereti egymást.
Találtak egy tökéletes medencét, és csak futkároznak és csúszkálnak.
Nagyon jól érzik magukat.
Csak játszanak. És áttörik a jeget.
Ez csodálatos.
Az egyik medve a jég alatt úszik,
a másik meg a jég felszínén rohangál,
és megpróbálja áttörni a jeget a másik felett.
Nagyon vicces.
Azzal, hogy a szemtanúi lehetünk ennek, a világ legszerencsésebbjei vagyunk.
Még sosem láttam két ennyire boldog medvét.
Megint.
Megpróbálnak két lábra állni és birkózni,
de a hátsó lábaik kicsúsznak alóluk, így a földre zuhannak.
A pillanat szépségében
könnyű elfelejteni, hogy ezek veszélyes ragadozók.
Amikor jegesmedvéket filmezünk, nagyon fontos a biztonság.
Bár operatőrként a lehető legközelebb szeretnénk menni,
nem szabad elfelejteni, hogy ezek a medvék prédaként tekintenek ránk.
Rolf! Rolf! Gyere vissza!
Egy medve mindig gyorsabb, mint mi.
Csak úgy lehet biztonságosan dolgozni a medvékkel,
ha van egy gyors menekülőút, arra az esetre,
ha túl közel jönnének.
Szerencsére most nincs szükség menekülőútra.
Ezeket a medvéket jobban érdekli a játék, mint a stáb.
A következő két hétben Rolf és Oskar követik a nőstény medvét.
Ő pedig hamarosan különleges kapcsolatba került egy idősebb, nagyobb hímmel.
Be kell ismernem, hogy a jegesmedvék igazán romantikusak.
Nem sietik el a dolgokat,
úgy tűnik, lépésről lépésre ismerkednek egymással.
Csodálatos dolog ilyet látni.
Tehát az, amit az imént láttunk,
a jegesmedvék egy új nemzedékének a létrehozása.
Ami szerintem egy csodálatos hír.
Egy elképesztő jelenetet sikerült felvenniük.
És most ideje, hogy újra megpróbálják megtalálni
a bocsokkal utazó anyát a jégen.
Nagyon jól megy.
Egy kilométerre vagyunk a jégtől.
Ott egy jegesmedve a gleccser előtt.
Gyönyörűek a körülmények.
De sajnos a járművünk lerobbant.
Alkatrészek nélkül ez a modern mérnöki csoda használhatatlan.
Szerencsére Oskarnak van még egy járműve, amit használhatnak.
Egy '80-as évekbeli katonai jármű, a Bandvagn, vagy BV.
Minden nap van valami gond.
Semmi más, csak a gond.
Miután a side-by-side-ot visszavontatják a táborba, a Bandvagn visszatér,
és vele folytatódik a forgatás.
Az igazság pillanata.
Lássuk, működik -e!
És igen!
A kamerák újra forognak.
A BV viszont több mint 5 tonnát nyom megpakolva.
Kockáztatunk.
Kimegyünk vele a jégre.
-Ez egy nehéz jármű. -Mindig van valami kockázat.
-Csak nyugodtan, lazán! -Majd leugrom.
Itt ez a stresszlabda.
Side-by-side a jégen, Bandvagn a jégen.
-Mindig van miért használni. -Köszi.
Nincs túl sok hely a lábamnak.
Mintha egy fapadossal repülnék.
A kávé rossz, nincs hely a lábamnak,
és nem tudhatjuk, hogy biztonságban megérkezünk -e az úti célhoz.
A meleg idő miatt a jég olvadni kezdett,
így a csapatnak ellenőriznie kell a jég vastagságát.
A jég itt kicsit vékonyabb, mint az előbb.
Most úgy 60-70 centiméternyi jegünk van.
Még biztonságosnak tűnik.
De a csapat még így is ideges.
Kicsit érdekes érzés, mert ha belemennék a vízbe,
furcsa érzés lenne, ahogy lemegy az eleje.
-Tetszik, Erika? -Nem, egyáltalán nem tetszik.
De a kockázatvállalás kifizetődik, amikor meglátnak egy családot.
Megállok egy kicsit, hagyom, hogy megszokják a jelenlétünket.
Itt egy medve család. Egy anya és két bocsa.
A méretük alapján ezek a bocsok tavaly születhettek,
úgy 16 hónaposak lehetnek.
Úgy döntöttek, hogy idejönnek hozzánk és megnéznek bennünket.
Mivel idősebbek, jóval magabiztosabbak, mintha idei bocsok lennének.
A bocsok még mindig az anyjuktól függenek,
mivel nagyon sok dolgot meg kell tanulniuk az életben maradáshoz.
Aggódom, hogy rossz irányba indulnak.
És mindez azért, mert ezzel a járművel nem mehetünk oda, ahova akarunk.
A vastag jégen kell maradnunk,
és megfelelő körülményekre van szükségünk a hó és a jég szempontjából.
Hagyd már abba! Kiborítasz!
Azt mondtad, ne legyek ideges, mert az idegesít,
úgyhogy most próbálok nem idegeskedni,
-úgyhogy ne légy... -Ideges.
Ideges.
Mivel egyre vizesebb a terep,
szerintem nem kéne tovább mennünk.
Szerintem ennyi volt mára.
Sok időt töltünk idekint.
Így idővel látjuk, ahogy a jég megváltozik.
Miközben itt ülünk, látjuk, ahogy nagy jégdarabok válnak le
és tűnnek el a nyílt óceánban.
Látjuk, ahogy a terület, ahol dolgozunk, lecsökkent
úgy 60-70%-kal.
Jóval korlátozottabbak a lehetőségek, és sokkal kisebb
területen dolgozhatunk a medvékkel.
A Spitzbergák körüli tengeri jégtakaró ciklikussága megváltozott,
és mostanában csak késő télen fagy be teljesen a víz,
és korábban is olvad el tavasszal.
Vagyis a nyár, mint évszak, meghosszabbodott,
miközben nincs jég, és a jeges téli évszak lerövidült.
Ez a faj már eleve nehéz helyzetben volt.
És most, minden évben egyre nehezebb helyzetbe kerül,
csak mert ez a fenti világ a sarkvidéken nagyon gyorsan változik.
Letöltöttem a legfrissebb időjárás jelentést,
és úgy látom, 20 méter per szekundumos széllökések jönnek.
Ez nagyon durva lesz.
A stáb orkán erejű szélre és szinte nulla látótávolságra ébredt.
Ez rendkívül dühítő, mert nagyon szeretnék
kint lenni a jégen és dolgozni, hogy folytathassuk a filmet.
De jelenleg túl szeles és viharos az idő a munkához.
És az anya és a bocsok megtalálása nagyon fontos a sztorink szempontjából.
Hatalmas területet kell átkutatnunk
a hegyek között és a jégmezőn is,
és ez a rossz idő most nagyon, de nagyon rosszkor jött.
A stáb keményen dolgozik, hogy ellapátolják a havat,
és tisztán tartsák a kabinok közti ösvényeket.
Ennek sosincs vége. Hó, hó, hó.
Ezen kívül havat is gyűjteniük kell, amit megolvasztanak a táborban.
Naponta 40 szánkónyit.
A havat ebben a ládában olvasztjuk meg,
majd a víz áthalad néhány vízszűrőn,
le az ivóvíz tartályba.
Plusz még kell a mosdókhoz és a mosogatóhoz,
no meg a zuhanyhoz meg minden máshoz.
A tábori élet jó és kényelmes,
de nincs túl sok tennivaló.
Amikor hónapokon át idekint vagyunk,
néha valahogy ki kell engedni a feszültséget.
Erre több féle módszer is van.
-Gyerünk! -Le a fejet!
-Használhatom a kezemet? -Nem.
És egy új világrekord!
Megunják a várakozást,
és a stáb elindul jegesmedvét keresni.
De még így is nagyon nehéz bármit is látni.
És a haladás is nehézkes.
Amint elérik a magasabb terepet, beigazolódik a legrosszabb félelmük.
Látjuk a partot, és egy kissé katasztrofális.
Egyhétnyi vihar után a jég teljesen tönkrement.
Őszintén megmondom, hogy nem tudom, hogyan dolgozhatnánk tovább ilyen jégen.
A meleg idő miatt elvékonyodott és meggyengült a jégtakaró,
így a szelek és a viharok teljesen tönkretették.
Ha összehasonlítjuk ezt a mait az 50-100 évvel ezelőtti állapottal,
teljesen mások voltak a jégviszonyok.
Úgy másfél, két méter vastag jég volt akkor odakint
ugyanebben a fjordban,
de akkoriban nem voltak ilyen viharok, amik ennyire kihatottak a jégre.
Azt hiszem, valójában mi most a szemtanúi vagyunk
egy hatalmas környezetváltozásnak.
Még mindig csak április van.
De mivel a jégmező eltűnt, a csapat kénytelen elhagyni a téli tábort
6 héttel korábban a tervezettnél.
Őszintén szólva, utálom, hogy el kell mennünk. Imádtam ezt a helyet.
De nem találtunk idei bocsokat, és tovább kell mennünk.
Meg kell próbálnunk
egy másik helyen találni ideieket.
Úgyhogy ideje elmenni.
Menjünk!
A csapat nyugat felé indul,
ahol állítólag láttak egy idei bocsot.
Ez egy 10 órás út a Spitzbergák nagy kihívást jelentő terepén.
Miután elhagyják a tábor biztonságát,
először is menedéket kell találniuk.
Egy régi szovjet bányaváros, Pyramiden
egykor több mint 1000 embernek nyújtott otthont.
Ám a '90-es években a bánya leállt, és mindenki elment.
A csapat talál egy új bázist,
de nincsenek lenyűgözve az új szomszédjaiktól,
a csüllőktől.
Legalább van egy csomó madár.
Igen, imádom a csüllőket.
Felébresztenek 5 óra alvás után. Csüllő, csüllő, csüllő.
Felébresztenek, felébresztenek.
-Lehetne ébresztő az új nevük. -Ébresztő, ébresztő.
Végre kaptunk egy bejelentést,
hogy láttak egy medvecsaládot a keletre lévő fjordrendszerben.
Lenne időnk felderítőket küldeni, hogy megkeressék a családot,
de elég sok jel utal arra,
hogy megéri odamenni.
A helyszín csak hajóval közelíthető meg,
ezért a csapat felpakol és elindul.
MÁJUS
-Ott egy medve. -Mi?
Ott egy medve!
Hol a medve?
Igen, látom. Látom.
Látod a bocsokat jobbra?
-Ez az! -Igen, két bocs.
Végre, idén született apró bocsok, amiket annyira szerettek volna találni.
-Igen, látom. -Ott vannak.
-Ezek azok? -Igen.
-Látod a bocsokat? -Igen. Ott.
Boldognak tűnnek.
A medve hatalmas párnázott lábaival könnyedén jár a vékony, törékeny jégen.
De ahhoz nem elég erős a jég, hogy elbírja a stábot.
Úgyhogy Florian a drón segítségével készít felvételeket.
Mindkét bocs.
Igen, megvannak. Rendben.
Nagyon izgalmas.
Egy jégtáblán van. Ez szuper!
A teste tükröződik a vízben.
Jobban tudnak úszni, mint gondoltuk.
Az Intézetnél lévő adatok szerint
több száz kilométert tudnak úszni pihenés nélkül.
De a hosszú úszás sokkal több energiát emészt fel,
mint a séta.
A jegesmedvék csak a mellső lábaikkal úsznak,
úgyhogy a hátsó lábaik mindig nyújtva vannak.
És az idei bocsoknak még nincs annyi energiájuk,
hogy olyan messzire ússzanak, mint a felnőttek, ezért az anyjuk hátsó lábán
utaznak, és a karmaikkal kapaszkodnak,
így az anyjuk mögött haladnak.
De ha sokat vannak a vízben, kihűlnek,
és nem tudnak túl sok időt a vízben tölteni.
Viszont az olvadó jég miatt
a jégtáblák közti távolságok egyre nagyobbak,
ezért a bocsoknak tovább kell a vízben maradniuk.
Az anya biztos, hogy ügyes vadász,
jóllakott, és a bocsai is nagyon aktívak.
Lenyűgöző.
Nagyon jó állapotban vannak, amit nagyon jó látni.
Ez egy csodálatos első találkozás, de a szárazföldi felvételek elkészítése
nem lesz könnyű feladat.
A kérdés csak az, hogy hogyan jussunk el hozzájuk,
mert a jég annyira rossz itt.
Egy újabb kihívás.
Vastagabb jeget kell keresniük.
Rolf és Oskar mihamarabb szét akarnak nézni, ezért sível indulnak útnak.
De amíg ők úton vannak, az anya és a bocsai visszatérnek Pyramidenbe,
ahol a drón stáb a nyomukba ered.
A bocsok már rettentő magabiztosak és kíváncsiak,
ami elengedhetetlen egy olyan állat számára, amelynek minden
lehetséges élelemforrást fel kell derítenie a túlélés érdekében.
Most is az élelem miatt vannak itt.
Egy régi fóka tetem miatt.
Már csak pár cafat maradt.
De az anyamedve már 30 kilométerről is ki tudta szagolni a tetemet.
Hatalmas mázli, hogy ilyen különleges és intim felvételeket tudnak készíteni.
Ám Rolf és Oskar számára nagyon is dühítő,
hogy lemaradtak a bocsokról.
Nagy kihívás lesz újra megtalálni őket.
A medvéink úgy döntöttek, hogy kifelé indulnak, a fjordtól távol.
Egy olyan területen vannak, ahova nem követhetjük őket motoros szánnal
és sível,
és nem tudjuk, hova mennek.
Úgyhogy lehet, hogy
most ér véget a tavaszi motoros szános forgatás.
JÚNIUS
Most már csakis egy nagyobb hajóval érhetik el a járható jégtáblákat.
Méghozzá olyannal, ami ellenáll a jégnek,
jóval nagyobb legénységgel bír,
és egy jégre szakosodott tapasztalt kapitány kormányozza.
Először is meg kell találnunk a medvéket.
Véleményem szerint innen, az árbockosárból
van erre a legnagyobb esély, hisz innen 360 fokos a kilátás.
És ha figyelembe vesszük, hogy a tenger közepén vagyunk,
és mégis itt, a semmi közepén bukkantunk rá a medvékre,
az egyszerűen hihetetlen.
Nem tudom, hogyan képesek idekint életben maradni, de képesek rá.
És bár tényleg innen a legkönnyebb észrevenni a medvéket,
oka van annak, hogy más nincs odafenn.
Egy tengeribetegségre hajlamos ember számára ez nem a legjobb munka.
Nagyon rosszul vagyok.
Korábban, amikor felmentem oda, még nem volt hányingerem.
De most megint nagyon rosszul vagyok.
Ez brutális. Egyszerűen brutális.
És most, hogy nyár van, egy újabb problémával szembesülnek.
Leereszkedett a köd, ez tipikus errefelé.
JEFF WILSON rendező
Már csak úgy 50 méter a látótávolság.
De ami pozitív, hogy az elmúlt 24 órában
4 medvét is láttunk.
Két napja indultunk és minden jól alakul,
a ködtől eltekintve.
Jön-megy.
BJORNE KVERNMO a hajó kapitánya
-Mikor száll fel? -Nem tudom. Majd ha elalszotok.
Hideg levegő a meleg víz felett a köd tökéletes receptje.
És bár a köd itt mindig is problémát jelentett,
az egyre melegebb időjárás csak tovább ront a helyzeten.
Két nappal ezelőtt jegyeztük fel a Spitzbergákon
a valaha mért legmelegebb hőmérsékletet.
TOM FORMAN terepi logisztikai vezető
21,7 fok volt Longyearbyenben.
Mostanában jóval több nyári forgatási nap megy kárba a köd miatt,
mint úgy 10 évvel ezelőtt.
Ugyanis egyre magasabb a hőmérséklet,
ami kifejezetten ködös napokat eredményez.
Jóval ködösebb az idő az utóbbi pár évben, mint amit megszoktunk.
A rossz látási viszonyok között sokkal nehezebb észrevenni a medvéket,
és az utazás is veszélyesebb.
-Nézd azt a jéghegyet! -Klassz!
Nem lenne jó
nekimenni úgy 9 csomóval.
A csapat egyetlen tagja, aki teljes mértékben nélkülözhetetlen, a kapitány.
Ugyanis a tengeri jégtáblák közti sűrű ködben való hajózáshoz
egyikünk sem ért.
Nagy tapasztalatra van szükség a biztonságos navigáláshoz.
Itt ez a jó kis vékony idei jég,
amin könnyű áttörni egy ilyen hajóval,
de amint eljutunk a többéves jégtáblákhoz, amik nagyon vastagok,
simán megállíthatják a hajót, ami nem lenne jó.
A stáb észak felé tart, a hidegebb vizek felé.
Majd 3 hosszú hét után
végre maguk mögött hagyják a ködöt.
Oskar tudja, hova kell menni az év ezen szakában, ha összefüggő jeget akarnak,
de nagy meglepetés vár rá.
Ez a fjord az egyik legészakibb fjord a Spitzbergák
keleti partján.
Arra számítottam, hogy még jó sokáig jégtakaró borítja majd.
Június eleje van,
és a jég láthatóan eltűnőben van.
Ez egy olyan hely, ahová az elmúlt 20 évben
mindig eljöhettem, ha jó és vastag jeget akartam találni.
De az, hogy június elején már ennyire elolvadt, az nagyon ijesztő.
A Spitzbergákon a jégtakaró
több mint kétszer gyorsabban olvad, mint az Északi-sarkvidék többi részén.
Ma már több hónapon át van kevesebb jegünk, mint 30-40 évvel ezelőtt.
40 éve szinte egész évben volt jég a Spitzbergákon.
Ma már csak kevesebb mint 6 hónapon át.
Nagyon nehezemre esik feldolgozni ezt a hatalmas változást.
A zsugorodó jeget követve a csapat tovább halad észak felé.
A stabil jég keresése közben a stáb 300 kilométerrel
északabbra kényszerült, mint amennyire 40 éve kellett volna menniük.
Mintegy 30 órába telt ideérni,
de sikerült elérnünk ezt az utolsó kis darab stabil jeget
az egyik északi fjordban.
Tudjuk, hogy a jég a fjordban beljebb még jobb lesz,
de közben találnunk kell egy családot,
két boccsal. Különben az egésznek semmi értelme.
Ideje elővenni a motoros szánokat,
miközben Oskar ellenőrzi a jég vastagságát.
Az első rétegnyi vizet valószínűleg áttörjük,
-de alatta teljesen jó. -Igen.
Nagyon sok mindent végig kell gondolni, amikor nyári jégen vagyunk.
Először is a jég nem konzisztens.
Néhány helyen a jég 60 centiméter, néhol csak 20 centiméter,
és van, ahol csak 10 centiméter.
És a levegő meleg.
Vagyis ebben az erős szélben ez olyan, mintha hajszárítóval fújnánk a jeget.
A nyári jég nagyon gyorsan tud változni.
Ha valami történik velünk, amíg kint vagyunk,
a többiek semmit sem tehetnek a hajóról.
A hajó itt nem tudja áttörni a jeget, hogy segítsen.
Saját erőből kell visszajutnunk a hajóhoz.
A kockázat ellenére a csapat tudja,
hogy ez az egyik legutolsó olyan jégmező, ahol még használhatják a motoros szánokat.
Mindig a gleccserek előtt keressük a medve családokat.
De a térkép szerint a gleccsernek itt kéne lennie,
de már úgy egy-két kilométerre eltávolodott.
Úgyhogy...
Igen, nagyon jól látszik, hogy milyen gyorsan olvadnak a gleccserek.
Hé, ott, Rolf, nézd!
Van ott két sárga valami.
-Igen. -Egy nagyobb és egy kisebb.
Végre egy család, idei bocsokkal.
Megtaláltuk a családot.
A család ott van fent. Ezek az apró kis bocsok idén télen születtek.
Nagyon örülünk,
hogy végre esélyünk nyílik filmre venni őket.
Általában ezek a családok nagyon félősek,
úgyhogy nagyon türelmesnek kell lennünk.
Nagyon nehéz idei bocsokkal vándorló anyát filmezni.
Nem tudunk hova elbújni a jégen az anya elől,
mindig lát minket.
De ha jól csináljuk,
ha a megfelelő időben a megfelelő helyen vagyunk,
leírhatatlan élményben lesz részünk.
Épp, amint Rolfnak sikerül filmre vennie azt, amiért oly keményen dolgoztak,
minden megváltozik.
Jön a köd. Nagyon gyorsan jön.
Ez nagyon frusztráló, mert tudjuk, hogy a család ott van,
de mindjárt leszáll a köd.
És amikor köd van, az nem jó,
mert nem látjuk a jégen lévő lyukakat.
Nincs más választásuk, vissza kell indulniuk a hajóhoz,
mielőtt a köd sűrű lesz, és nem tudnak biztonságosan haladni.
Az időjárás tovább romlik.
Esni kezdett az eső, és olyan erőteljes zuhét kaptunk,
hogy teljesen megváltozott a jég állapota.
A jégen most úgy 30 centiméternyi víz van, ebben haladunk előre.
Sosem láttam még ilyen gyors időjárás-változást.
Ez a sok víz pedig tovább olvasztja a jeget,
ezért úgy döntöttünk, hogy már nem biztonságos kint lenni a jégen.
Ez az eső nem normális az Északi-sarkon, ez nagyon ijesztő.
A motoros szánok használhatatlanok,
és a jégtakaró is teljesen feltöredezett.
JÚLIUS
Ideje ismét megváltoztatni a tervet.
Mint kiderült, van három medvénk.
Úgyhogy reméljük, ez egy jó, ködmentes nap lesz.
Jól van.
Egy kis, tendernek nevezett hajót raknak vízre,
amivel könnyebb navigálni a feltöredezett jégtáblák között.
Ez izgalmas.
Más szemszögből filmezhetünk, mivel alacsonyabban
és közelebb vagyunk a medvékhez.
Már megyünk is.
A stabilizált kamerarendszert elhelyezik a tenderen.
JAMIE MCPHERSON operatőr
Mivel sok a fóka,
a stáb azt reméli, hogy a medve talán elindul vadászni.
Bár a medve gyorsan és könnyedén halad a feltöredezett jégen,
a csapat erre képtelen, így gyorsan lemaradnak.
A jég itt kezd kicsit vastagabb lenni,
mi pedig egyre nehezebben tudjuk követni a medvét. Vége.
Tom! Ne menj túl közel! A végén még ráfuttok egy darab jégre
a hajóval.
Ne, ne, ne!
Ha megállnak, bajba kerülnek.
Végre jól megdolgoztatjuk Jamie-t.
Teljesen beragadtak.
Igen, told!
Megy ez! Igen, jól csináljátok!
Végre sikerül kiszabadulniuk,
és újra utolérik a medvét.
Jól van. Megvan a medve.
Itt Vida.
Mondd csak, Vida!
Látod most a medvét?
Igen, egy előttünk lévő jégtáblán van.
Úgyhogy kicsit lemaradunk,
és hagyunk neki egy kis teret,
amíg el nem kezd vadászni.
Látott vagy kiszagolt valamit.
Mivel a jég feltöredezett,
a medve már nem üldögélhet és várakozhat egy lék mellett.
Más vadászmódszerre van szüksége.
A jegesmedvék rendszeresen úsznak a jégtáblák között
a feltöredezett jégmezőn, és kiugranak a vízből,
hogy elkapják a fókákat,
de ez nehéz nekik.
A körülmények megváltoztak, vagyis kevesebb a jég,
több a nyílt óceáni terület.
Vagyis ez a vízi becserkészés még fontosabb.
Ha észreveszik, a medvének esélye sincs úszva utolérni egy fókát.
A fóka elmenekült.
Ó, medve!
Ez a módszer a színtiszta lopakodásra épül.
Szuper lassan menj! Szép!
Nehéz megjósolni, hogy hol fog feljönni.
Állítólag csak néhány jegesmedve tud így vadászni.
Ám ennek a módszernek az elsajátítása életbevágóan fontos lehet a jövőben.
A tengeri jégtakaró kilátásai nem túl jók. Szerintem el fog tűnni.
A Spitzbergák nyugati oldalán több fjordból már el is tűnt.
De a tenger egyre fokozódó melegedésével
a tengeri jégtakaró egyre jobban összezsugorodik,
és végül nem lesz elég hideg ahhoz, hogy kialakuljon a jég.
Nagyon is valószínű, legalábbis a Spitzbergákon, hogy 30 év múlva a jég
már a múlté lesz.
Ha a tengeri jégtakaró tovább zsugorodik,
nagy valószínűséggel a jegesmedvék száma is jelentősen lecsökken.
AUGUSZTUS
A jegesmedvék egyre korábban kényszerülnek ki a szárazföldre.
És ott, ezek a csodálatos lények
újabb élelemforrásokat kénytelenek keresni.
A jegesmedvék gyorsan meg tudják változtatni a viselkedésüket.
Kíváncsiak, megpróbálnak más lehetőségeket
is keresni az élelemszerzésre.
Mostanában már több időt töltenek a szárazföldön.
Egyre több madárfészket rabolnak ki.
Egyre gyakrabban látni olyat, hogy egy jegesmedve
rénszarvasra vadászik.
Nagyon tisztelem a medvéket, és azt, hogy ilyen ügyesen alkalmazkodnak.
És nagyon jó látni, hogy képesek erre.
Ez az alkalmazkodó képesség talán a legnagyobb erősségük
a változó éghajlattal szemben.
Amikor a stáb rábukkan egy bálnazsírral teli svédasztalra,
tudják, hogy megéri felkészülni a forgatásra.
Hisz a jegesmedvék jó messziről is odajönnek majd,
hogy kihasználják ezt a lehetőséget.
Mivel több mint 100 millió kalória vár itt rájuk, bőven van mit enni.
Van ott egy hatalmas ámbráscet tetem,
ahol eddig már legalább 5 medve evett
egy időben. Ott eszegetik azt a finom, csodás, rothadó bálnahúst.
Minden klassz, amíg a szél nem a bálna felől fúj.
De igen, ez egy csodálatos reggel.
Az a helyzet a medvékkel, hogy ha adott egy bálnatetem,
és tele van a hasuk,
és nem kell tovább élelmet keresgélniük,
akkor alkalmuk nyílik úgy együtt lenni a többi medvével,
hogy közben nem agresszívak.
A legtöbb nagyobb és idősebb hím csak alszik és elviseli a többieket,
de a fiatalabb medvék interakcióba lépnek és tanulnak egymástól,
ami néhány csodás felvételhez vezetett.
Mind jóllaktak, és most azt nézzük,
hogy 3 fiatal felnőtt bokszol, kergetik és méregetik egymást.
De nincs semmi fenyegető ebben.
Szerintem csak most tanulják, hogyan legyenek felnőtt medvék.
Van két bocs a szigeten amióta ideértünk,
és valójában ők a sztárjaink.
Játszanak, jó nagyokat verekednek a vízben
és a szárazföldön, és az anyjuk nagyon jól csinálja.
Szerintem most trenírozza őket, hogy
hogyan kell medvékkel verekedni, mert ő is beszáll.
De igen, keményen megdolgoztatja őket.
Többet játszanak, mint bármely más állat, amit a 20 évnyi
operatőr karrierem során láttam.
Ezek a medvék úgy napi 6-7 órát játszanak.
Még több medve érkezik, akik szívesen beszállnak.
Ezek ketten egyenesen odamentek a két bocsunkhoz.
Nem tűnnek ellenségesnek.
Úgyhogy talán láthatjuk, hogy elkezdenek játszani egymással.
Kezdődik.
Hihetetlen, de úgy döntöttek, összeállnak és játszanak
a másik két boccsal.
Sosem láttam még ilyet ennyire közelről.
Ott van 4 medve, akik teljesen nyugodtak a közelünkben.
Ez fantasztikus, és nagyon szokatlan.
Igen!
Ennek a különleges pillanatnak a rögzítése nagy élmény volt a stáb számára,
de mivel a fiatal bocsok története még nem teljes,
nagyon szeretnének még egy esélyt kapni.
Süt a Nap és vannak fókák is,
de sajnos semmi nyoma az anyának és a bocsainak.
Végül a kitartásuk és a kemény munka kifizetődik.
A csapat észrevesz egy anyát egy idei boccsal.
Azonnal vízre rakják a tendert,
azt remélve, hogy eljött a pillanat.
Egyenesen feléjük tartok, vagy a jobboldalon vannak?
-Jobboldalon vannak. -Remek. Köszi.
Már régóta próbálunk találni egy családot idei bocsokkal.
Próbálkoztunk motoros szánnal,
24 órákat járőröztünk, nem volt szerencsénk a köddel,
nem volt szerencsénk a széllel és a viharokkal, semmivel.
De ma minden összeállt.
Találtunk egy családot egy idei boccsal.
Két órát töltöttünk vele csodaszép fények között,
gyönyörű jégen, tökéletes körülmények között.
De hát ilyen ez a természetfilm készítés.
Sok minden ellenünk van,
és egy nap valahogy minden összejön.
Ez egy tökéletes befejezés a csapat számára.
A medvék filmezése megváltoztatta az életemet,
méghozzá sokkal jobbá tette azt.
Az a legvarázslatosabb benne, hogy lehetőségem nyílt ennyi idősen valami
olyasmit filmre venni, amit az emberek még sosem láttak.
De miután látták és átélték azt a sok változást a Spitzbergákon,
nem tudnak nem gondolni arra, hogy vajon mi vár erre a fiatal családra.
A legnagyobb félelmem a sarkköri fajok, a jövő és a Spitzbergák tekintetében,
hogy nem lesznek képesek elég gyorsan alkalmazkodni a klímaváltozáshoz,
ami rettentő gyors.
Amikor ezt látjuk, felmerül bennünk a kérdés, hogy
"Hogyan hagyhatjuk, hogy odavesszen ez a leírhatatlan szépség?"
Ha eljön az az idő, amikor ezek a medvék többé már
nem vándorolnak az Északi-sarkon, akkor nagyon sokat veszítünk.
Csak elkötelezettségre lenne szükség, és meg tudnánk fordítani a folyamatot.
Ennek az elköteleződésnek viszont most van itt az ideje.
A feliratot fordította: Aranyi Katalin